Det danske håb om at opnå en stribe parallelaftaler med EU fremstår på ingen måde styrket efter nye udtalelser fra EU-præsident Donald Tusk, der i dag aflægger besøg hos Lars Løkke Rasmussen i Statsministeriet.

Tværtimod bekræfter Donald Tusk, at trods velvilje fra de andre EU-lande, så er det langt fra sikkert, at Danmark kan få de parallelaftaler, der skal sikre dansk deltagelse i den fælles bekæmpelse af grænseoverskridende kriminalitet og terror.

Faktisk kan det vise sig »umuligt«, siger Donald Tusk, hvis rolle er at lede Det Europæiske Råd, der er medlemslandenes organ i EU-maskineriet.